വീട്ടില് സമാന്തര ടെലിഫോണ് എക്സ്ചേഞ്ച് : യുവാവ് അറസ്റ്റില് മലപ്പുറം വീട് കേന്ദ്രീകരിച്ച് സമാന്തര ടെലിഫോണ് എക്സ്ചേഞ്ച് നടത്തിവന്ന യുവാവ് അറസ്റ്റില്. കിഴിശേരി വാണിയകോള് വീട്ടില് മിസ്ഹാബി 34നെയാണ് എക്സ്ചേഞ്ച് നടത്തിപ്പിന് ഉപയോഗിച്ച മോഡം, റൂട്ടര്, ലാപ്ടോപ്, സിം കാര്ഡുകള് എന്നിവ സഹിതം പിടികൂടിയത്. കിഴിശേരിയിലെ ഇയാളുടെ വീട്ടിലും സമീപത്തെ സഹോദരിയുടെ വീട്ടിലുമായാണ് എക്സ്ചേഞ്ച് പ്രവര്ത്തിച്ചിരുന്നത്. എക്സ്ചേഞ്ചിന്റെ ആക്സസ് കോഡ് തിരിച്ചറിയാനായതിനാല് സംഘത്തിനുപിന്നില് പ്രവര്ത്തിച്ച മറ്റുള്ളവരെ പിടികൂടാനാകുമെന്ന് ജില്ലാ പൊലീസ് മേധാവി എസ് സുജിത്ദാസ് പറഞ്ഞു. ഇലക്ട്രോണിക് ഉപകരണങ്ങളുമായി മലപ്പുറം ടൗണില്നിന്നാണ് കഴിഞ്ഞ ദിവസം മിസ്ഹാബിനെ കസ്റ്റഡിയില് എടുത്തത്. ചോദ്യംചെയ്യലില് ടെലിഫോണ് എക്സ്ചേഞ്ചിനെക്കുറിച്ച് വിവരം ലഭിച്ചു. തുടര്ന്നാണ് വീട്ടില് പരിശോധന നടത്തിയത്. എക്സ്ചേഞ്ച് നടത്തിപ്പില്നിന്നും മിസ്ഹാബിന്റെ അക്കൗണ്ടില് ലക്ഷങ്ങള് വരുമാനമെത്തിയതായി പൊലീസ് കണ്ടെത്തിയിട്ടുണ്ട്. കേരളത്തിന് പുറത്തേക്കും കോളുകള് പോയിട്ടുണ്ട്. കേരളത്തിന് പുറത്തും സമാന തട്ടിപ്പില് പ്രതിക്ക് പങ്കുള്ളതായി പൊലീസ് പറഞ്ഞു. 2019ല് മൈസൂരുവില് അറസ്റ്റിലായിരുന്നു. സമാന്തര ടെലിഫോണ് എക്സ്ചേഞ്ച് കേസില് കോഴിക്കോടും തൃശൂരും മലപ്പുറത്തും അറസ്റ്റിലായ സംഘവുമായി ഇയാള്ക്ക് ബന്ധമുള്ളതായും പൊലീസ് സംശയിക്കുന്നു. മിസ്ഹാബിന് പത്താംക്ലാസ് വിദ്യാഭ്യാസം മാത്രമാണുള്ളത്. ഇയാള്ക്ക് സാങ്കേതിക സഹായവും സിം കാര്ഡ് ഉള്പ്പെടെയുള്ള അനുബന്ധ സാമഗ്രികളും നല്കിയവരെക്കുറിച്ച് പൊലീസിന് വിവരം ലഭിച്ചിട്ടുണ്ട്. വിശദ അന്വേഷണത്തിന് കേസ് സൈബര് പൊലീസിന് കൈമാറി. ആന്റി ടെററിസ്റ്റ് സ്ക്വാഡ് സാങ്കേതിക വിഭാഗത്തിന്റെയും ടെലി കമ്യൂണിക്കേഷന് വിദഗ്ധരുടെയും സഹായം ടീമിന് ലഭിക്കുമെന്ന് എസ്പി പറഞ്ഞു.